

**ΕΝΗΜΕΡΩΣΗ ΠΡΟΓΡΑΜΜΑΤΟΣ**

**από 09/07/2022 έως 12/07/2022**

**ΠΡΟΓΡΑΜΜΑ  ΣΑΒΒΑΤΟΥ  09/07/2022**

.....

|  |  |
| --- | --- |
| ΕΝΗΜΕΡΩΣΗ / Εκπομπή  | **WEBTV** **ERTflix**  |

**13:00**  |  **ΕΠΤΑ**   **(Ενημέρωση θέματος)**

Ενημερωτική εκπομπή.
Η πολιτική ανασκόπηση της εβδομάδας με οπτικοποιημένα video γίνεται και διαδραστική. Ο διάλογος για το πρώτο θέμα της επικαιρότητας, τον οποίο συντονίζει ο υποδιευθυντής του ενημερωτικού site της ΕΡΤ Τάσος Οικονόμου, αρχίζει δύο μέρες νωρίτερα με την ανακοίνωση του καλεσμένου στο ertnews.gr και συνεχίζεται κατά τη διάρκεια της εκπομπής.
Πρωτότυπη είναι και η παρουσίαση της εκπομπής, που γίνεται σε δύο στούντιο. Στο πρώτο βρίσκεται ο κεντρικός καλεσμένος, ενώ από το δεύτερο στούντιο παρεμβαίνουν ο καλεσμένος που προέρχεται από τον κοινωνικό και επιστημονικό χώρο, αλλά και οι τηλεθεατές μέσω των αναρτήσεών τους.
Στόχος της εκπομπής είναι, όχι μόνον η διαρκής ανανέωση, αλλά και η πολυφωνία, καθώς και ο εμπλουτισμός της συνέντευξης με τη συμμετοχή των τηλεθεατών.

**Καλεσμένοι ο πρώην υφυπουργός Εθνικής Άμυνας, Στρατηγός ε.α. Αλκιβιάδης Στεφανής και ο πρώην υπουργός Εξωτερικών, βουλευτής ΣΥΡΙΖΑ Γιώργος Κατρούγκαλος**
Παρουσίαση: Βάλια Πετούρη
Αρχισυνταξία: Βάλια Πετούρη
Δημοσιογραφική επιμέλεια: Τάσος Οικονόμου
Σκηνοθεσία: Γιώργος Σταμούλης
Διεύθυνση παραγωγής: Παναγιώτης Κατσούλης
Διεύθυνση φωτογραφίας: Ανδρέας Ζαχαράτος

…..

**ΠΡΟΓΡΑΜΜΑ  ΚΥΡΙΑΚΗΣ  10/07/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**01:30**  |  **Η ΑΥΛΗ ΤΩΝ ΧΡΩΜΑΤΩΝ (2021-2022) (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

**Έτος παραγωγής:** 2021

«Η Αυλή των Χρωμάτων», η επιτυχημένη μουσική εκπομπή της ΕΡΤ2, συνεχίζει και φέτος το τηλεοπτικό ταξίδι της…

Σ’ αυτή τη νέα τηλεοπτική σεζόν, με τη σύμπραξη του σπουδαίου λαϊκού μας συνθέτη και δεξιοτέχνη του μπουζουκιού Χρήστου Νικολόπουλου, μαζί με τη δημοσιογράφο Αθηνά Καμπάκογλου, με ολοκαίνουργιο σκηνικό και σε νέα μέρα και ώρα μετάδοσης, η ανανεωμένη εκπομπή φιλοδοξεί να ομορφύνει τα Σαββατόβραδά μας και να «σκορπίσει» χαρά και ευδαιμονία, με τη δύναμη του λαϊκού τραγουδιού, που όλους μάς ενώνει!

Κάθε Σάββατο από τις 10 το βράδυ ως τις 12 τα μεσάνυχτα, η αυθεντική λαϊκή μουσική, έρχεται και πάλι στο προσκήνιο!

Ελάτε στην παρέα μας να ακούσουμε μαζί αγαπημένα τραγούδια και μελωδίες, που έγραψαν ιστορία και όλοι έχουμε σιγοτραγουδήσει, διότι μας έχουν «συντροφεύσει» σε προσωπικές μας στιγμές γλυκές ή πικρές…

Όλοι μαζί παρέα, θα παρακολουθήσουμε μουσικά αφιερώματα μεγάλων Ελλήνων δημιουργών, με κορυφαίους ερμηνευτές του καιρού μας, με «αθάνατα» τραγούδια, κομμάτια μοναδικά, τα οποία στοιχειοθετούν το μουσικό παρελθόν, το μουσικό παρόν, αλλά και το μέλλον μας.

Θα ακούσουμε ενδιαφέρουσες ιστορίες, οι οποίες διανθίζουν τη μουσική δημιουργία και εντέλει διαμόρφωσαν τον σύγχρονο λαϊκό ελληνικό πολιτισμό.

Την καλλιτεχνική επιμέλεια της εκπομπής έχει ο έγκριτος μελετητής του λαϊκού τραγουδιού Κώστας Μπαλαχούτης, ενώ τις ενορχηστρώσεις και τη διεύθυνση ορχήστρας έχει ο κορυφαίος στο είδος του Νίκος Στρατηγός.

Αληθινή ψυχαγωγία, ανθρωπιά, ζεστασιά και νόημα στα Σαββατιάτικα βράδια, στο σπίτι, με την ανανεωμένη «Αυλή των Χρωμάτων»!

**«Αφιέρωμα στην Πόλυ Πάνου»**
**Eπεισόδιο**: 25

Σε μια αυθεντική, κορυφαία ερμηνεύτρια, με σπάνια, αμίμητη φωνή, στιβαρές ερμηνείες και μεγάλο ρεπερτόριο, την Πόλυ Πάνου, είναι αφιερωμένη η μουσική εκπομπή «Η Αυλή των Χρωμάτων».

Οι οικοδεσπότες, η δημοσιογράφος Αθηνά Καμπάκογλου και ο συνθέτης Χρήστος Νικολόπουλος ξεφυλλίζουν το βιβλίο της ζωής και της πορείας της υπέρτατης λαϊκής τραγουδίστριας, μιας ζωής σαν παραμύθι..

Σαν τα παραμύθια που μας αρέσει να ακούμε, τα οποία ξεκινούν από μια σύμπτωση, μια συγκυρία. Σίγουρα όμως το ταλέντο, οι δεξιότητες και η σκληρή δουλειά οδηγούν στην επιτυχία.

Η Πολυτίμη Κολιοπάνου, όπως ήταν το πραγματικό της όνομα, γεννήθηκε το 1940, στην Πάτρα. Από πιτσιρίκα στα 10 της χρόνια, δείχνει την αγάπη της για το τραγούδι. Συμμετέχει κρυφά από τους γονείς της σε έναν διαγωνισμό τραγουδιού και ξεχωρίζει μεταξύ 260 παιδιών. Η πορεία της έχει αρχίσει να διαφαίνεται… Για την «Πατρινοπούλα, παιδί – θαύμα», κάνει λόγο ο Τύπος.

Στα 12 της γνωρίζει τον, τότε, νεαρό ταλαντούχο, ανερχόμενο και πολλά υποσχόμενο Γρηγόρη Μπιθικώτση, όταν αυτός πηγαίνει στην Πάτρα για εμφανίσεις και ψάχνει την τραγουδίστρια που θα τον πλαισιώσει. Τυχαία μαθαίνει για τη μικρή Πολυτίμη με τη «χρυσή» φωνή. Την ακούει, εντυπωσιάζεται με το ταλέντο και τις φωνητικές της ικανότητες. Πολύτιμη αποδεικνύεται γι’ αυτόν, τη θέλει δίπλα στα καλλιτεχνικά του μονοπάτια. Τη «βαπτίζει» Πόλυ Πάνου και το 1952, της γράφει το πρώτο κομμάτι «Πήρα τη στράτα την κακιά».

Αυτή η συνάντηση έμελλε να αλλάξει τη ζωή της και μια λαμπρή καριέρα ξεκινάει!

Ακολουθούν μοναδικά κομμάτια που της εμπιστεύονται κορυφαίοι στιχουργοί και συνθέτες της εποχής: Τσιτσάνης, Παπαϊωάννου, Μητσάκης, Χιώτης, Καλδάρας, Ζαμπέτας, Δερβενιώτης, Χρυσίνης, Καραμπεσίνης, Ξαρχάκος κ.ά.

Στα 18 της, ερμηνεύει στο πάλκο με την άνεση, το πάθος και την ψυχή της ώριμης, πεπειραμένης ερμηνεύτριας. Ακολουθούν απανωτά σουξέ, γίνεται πρώτο όνομα στις μαρκίζες. Σε ελάχιστο χρονικό διάστημα, κατακτά το πανελλήνιο. Για πάνω από έξι δεκαετίες, με το μοναδικό μέταλλο στη φωνή της, ερμηνεύει ανεπανάληπτα τον πόνο, τον καημό, τον έρωτα, τα πάθη, τη ζήση.

Στο ιδιαίτερο αυτό αφιέρωμα, έρχονται άνθρωποι που συνεργάστηκαν με την αξέχαστη λαϊκή αοιδό. Θυμούνται όμορφες στιγμές και περιγράφουν την ιδιαίτερη τραγουδιστική προσωπικότητα της Πόλυς Πάνου αλλά και τον «καθαρό», ακέραιο και μετρημένο χαρακτήρα της. Ο Χρήστος Νικολόπουλος μιλάει με θαυμασμό γι’ αυτήν και αισθάνεται τυχερός κι ευγνώμων που δούλεψαν μαζί, καθώς όπως λέει, «τον είχε σαν παιδί της».

Τις διαχρονικές της επιτυχίες ερμηνεύουν: η εξαιρετική Σοφία Παπάζογλου που χαρακτηριστικά αναφέρει: «Η Πόλυ Πάνου ήταν Σχολή, μελέτη κανονική… για τους νέους. Τα δύσκολα “γυρίσματα” που μόνο εκείνη μπορούσε να κάνει κατά την ερμηνεία της, ο τρόπος που τραγουδούσε... επηρέασε όλες τις τραγουδίστριες!».
Ο σπουδαίος κιθαρίστας και τραγουδιστής Μάριος Κώστογλου, πιστός φίλος, επί χρόνια συνεργάτης της και οι αηδονόλαλες Ελεάνα Παπαϊωάννου και Χριστιάνα Γαλιάτσου.

Ξεχωριστή και όμορφη στιγμή, αυτή που το φωνητικό σχήμα, ντουέτο της Λυρικής Σκηνής, οι Operatical (η σοπράνο Ναδίνα Τζιάτζιου και ο τενόρος Θάνος Ζήσης) ερμηνεύουν και προσεγγίζουν με έναν ιδιαίτερο, σύγχρονο μουσικοθεατρικό τρόπο, κομμάτια που πρωτοερμήνευσε η μεγάλη τραγουδίστρια.

Στην όμορφη παρέα μας, ο καλός της φίλος, νομικός και στιχουργός Βασίλης Καπερνάρος, ο πολυγραφότατος Κώστας Παπασπήλιος που υπογράφει τη βιογραφία της με τίτλο «Πόλυ Πάνου - Η Αρχόντισσα» και ο πληθωρικός, δημοφιλής ηθοποιός που αγαπά το καλό λαϊκό τραγούδι, Κωστής Σαββιδάκης.

Όπως πάντα, ο συγγραφέας, στιχουργός και καλλιτεχνικός επιμελητής της εκπομπής Κώστας Μπαλαχούτης, μέσα από το «Σημείωμά» του, σκιαγραφεί μεστά και περιεκτικά την αξεπέραστη μορφή της «Μεγάλης Κυρίας του λαϊκού τραγουδιού».

Στο αφιέρωμα ακούγονται τραγούδια όπως: «Ένα σφάλμα έκανα», «Κόκκινα φανάρια» (Το καλντερίμι), «Τα λιμάνια» (Το πλοίο θα σαλπάρει), «Τι σου ’κανα και πίνεις», «Παναγιά μου κάτι μάτια», «Αγάπη μου» (Φαίδρα), «Εσένα δεν σου άξιζε αγάπη», «Αν μιλούσαν τα σύννεφα», «Άλλα μου λεν τα μάτια σου», «Σβήσε το φως να κοιμηθούμε» κ.ά.

Σας περιμένουμε στο καθιερωμένο μας ραντεβού στην «Αυλή» μας, με την Αθηνά Καμπάκογλου και τον Χρήστο Νικολόπουλο, να σιγοτραγουδήσουμε λατρεμένες διαχρονικές επιτυχίες που πρωτοερμήνευσε η κορυφαία του λαϊκού πάλκου, Πόλυ Πάνου.

Ενορχηστρώσεις και διεύθυνση ορχήστρας: Νίκος Στρατηγός

Παίζουν οι μουσικοί: Νίκος Στρατηγός (πιάνο), Δημήτρης Ρέππας (μπουζούκι), Γιάννης Σταματογιάννης (μπουζούκι), Τάσος Αθανασιάς (ακορντεόν), Κώστας Σέγγης (πλήκτρα), Λάκης Χατζηδημητρίου (τύμπανα), Νίκος Ρούλος (μπάσο), Βαγγέλης Κονταράτος (κιθάρα), Νατάσα Παυλάτου (κρουστά).

Παρουσίαση: Χρήστος Νικολόπουλος - Αθηνά Καμπάκογλου
Σκηνοθεσία: Χρήστος Φασόης
Αρχισυνταξία: Αθηνά Καμπάκογλου
Διεύθυνση παραγωγής: Θοδωρής Χατζηπαναγιώτης - Νίνα Ντόβα
Εξωτερικός παραγωγός: Φάνης Συναδινός
Καλλιτεχνική επιμέλεια - Στήλη «Μικρό Εισαγωγικό»: Κώστας Μπαλαχούτης
Σχεδιασμός ήχου: Νικήτας Κονταράτος
Ηχογράφηση - Μίξη ήχου - Master: Βασίλης Νικολόπουλος
Διεύθυνση φωτογραφίας: Γιάννης Λαζαρίδης
Μοντάζ: Χρήστος Τσούμπελης
Δημοσιογραφική επιμέλεια: Κώστας Λύγδας
Βοηθός αρχισυντάκτη: Κλειώ Αρβανιτίδου
Υπεύθυνη καλεσμένων: Δήμητρα Δάρδα
Υπεύθυνη επικοινωνίας: Σοφία Καλαντζή
Δημοσιογραφική υποστήριξη: Τζένη Ιωαννίδου
Βοηθός παραγωγής: Νίκος Τριανταφύλλου
Φροντιστής: Γιώργος Λαγκαδινός
Τραγούδι τίτλων: «Μια Γιορτή»
Ερμηνεία: Γιάννης Κότσιρας
Μουσική: Χρήστος Νικολόπουλος
Στίχοι: Κώστας Μπαλαχούτης
Σκηνογραφία: Ελένη Νανοπούλου
Ενδυματολόγος: Νικόλ Ορλώφ
Διακόσμηση: Βαγγέλης Μπουλάς
Φωτογραφίες: Μάχη Παπαγεωργίου

.....

**ΠΡΟΓΡΑΜΜΑ  ΤΡΙΤΗΣ  12/07/2022**

…..

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**20:00**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Β' ΚΥΚΛΟΣ

**Έτος παραγωγής:** 2022

Μια σειρά ημίωρων επεισοδίων εσωτερικής παραγωγής της ΕΡΤ.

Σύγχρονοι εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Κωστής Βελώνης»**
**Eπεισόδιο**: 7

O **Κωστής Βελώνης** γεννήθηκε στην Αθήνα. Είναι αναπληρωτής καθηγητής στην Ανώτατη Σχολή Καλών Τεχνών. Τα γλυπτά του Βελώνη εξερευνούν την κωμική και αμήχανη συνθήκη του αντικειμένου ως προβολή μιας ανθρωποκεντρικής αφήγησης  με αλληγορίες της καθημερινότητας.

Στο σύνολο του έργου του δίνεται έμφαση πάνω στις ηθικές προεκτάσεις του λάθους και της αδεξιότητας, όπως και το χάσμα που προκαλεί η ονειροπόληση και η πραγματικότητα που τη ματαιώνει. Το πλαίσιο αυτής της ανάγνωσης αρθρώνεται εξίσου και στην «κοινή εστία» του δημόσιου forum με ένα συστηματοποιημένο λεξιλόγιο μορφών και υλικών που υποδηλώνει τη μοντερνιστική γραφή σ’ ένα εύρος αρχιτεκτονικών τυπολογιών, από τα κύρια μέρη του αρχαίου ελληνικού θεάτρου (σκηνή, κερκίδες, ορχήστρα) μέχρι τα πολιτικά βήματα και προπαγανδιστικά περίπτερα της ευρωπαϊκής πρωτοπορίας.

Στην εκπομπή ο Βελώνης μιλάει για τον **Φασιανό** και τον slapstick εικαστικό καλλιτέχνη **Μπας Γιαν Άντερ.**

**Διεύθυνση παραγωγής:** Κορίνα Βρυσοπούλου

**Σκηνοθεσία:** Αθηνά Καζολέα

…..

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**00:00**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ**   **(Περιγραφή επεισοδίου)**

Β' ΚΥΚΛΟΣ

**Έτος παραγωγής:** 2022

Μια σειρά ημίωρων επεισοδίων εσωτερικής παραγωγής της ΕΡΤ.

Σύγχρονοι εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Κωστής Βελώνης»**
**Eπεισόδιο**: 7

O **Κωστής Βελώνης** γεννήθηκε στην Αθήνα. Είναι αναπληρωτής καθηγητής στην Ανώτατη Σχολή Καλών Τεχνών. Τα γλυπτά του Βελώνη εξερευνούν την κωμική και αμήχανη συνθήκη του αντικειμένου ως προβολή μιας ανθρωποκεντρικής αφήγησης  με αλληγορίες της καθημερινότητας.

Στο σύνολο του έργου του δίνεται έμφαση πάνω στις ηθικές προεκτάσεις του λάθους και της αδεξιότητας, όπως και το χάσμα που προκαλεί η ονειροπόληση και η πραγματικότητα που τη ματαιώνει. Το πλαίσιο αυτής της ανάγνωσης αρθρώνεται εξίσου και στην «κοινή εστία» του δημόσιου forum με ένα συστηματοποιημένο λεξιλόγιο μορφών και υλικών που υποδηλώνει τη μοντερνιστική γραφή σ’ ένα εύρος αρχιτεκτονικών τυπολογιών, από τα κύρια μέρη του αρχαίου ελληνικού θεάτρου (σκηνή, κερκίδες, ορχήστρα) μέχρι τα πολιτικά βήματα και προπαγανδιστικά περίπτερα της ευρωπαϊκής πρωτοπορίας.

Στην εκπομπή ο Βελώνης μιλάει για τον **Φασιανό** και τον slapstick εικαστικό καλλιτέχνη **Μπας Γιαν Άντερ.**

**Διεύθυνση παραγωγής:** Κορίνα Βρυσοπούλου

**Σκηνοθεσία:** Αθηνά Καζολέα

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**